ai4bharat/Pralekha huggingface dataset:
کامرس اور صنعت کی وزارتہ
تجارت، اقتصادی، سائنسی، تکنیکی اور ثقافتی تعاون پر ہندوستان-بیلاروس بین حکومتی کمیشن کا 11 واں اجلاس منعقد ہوا
ہندوستان اور بیلاروس کے درمیان تمام توجہ کےشعبوں میں تعاون کو وسعت دینے پر خاطر خواہ پیش رفت ہوئی
ہندوستان اور بیلاروس ہندوستان کی مختلف ریاستوں اور بیلاروس کے خطوں کے درمیان تعاون کو فروغ دینے پر متفق ہیں، خاص طور پر توجہ کے شعبوں میں
تجارت، اقتصادی، سائنسی، تکنیکی اور ثقافتی تعاون پر ہندوستان-بیلاروس بین الحکومتی کمیشن کا 11 واں اجلاس 10 نومبر 2022 کو نئی دہلی میں منعقدہوا۔ تجارت اور صنعت کے وزیر مملکت جناب سوم پرکاش نے ہندوستانی وفد کی قیادت کی اور جمہوریہ بیلاروس کے خارجہ امور کے وزیر عزت مآب جناب ولادیمیر ماکی نے بیلاروسی وفد کی قیادت کی۔
بین الحکومتی کمیشن نے 2020 میں کمیشن کے دسویں اجلاس کے بعد ہونے والے دوطرفہ تعاون کے نتائج کا جائزہ لیا۔ بعض منصوبوں کے حوالے سے ہونے والی پیش رفت پر اطمینان کا اظہار کرتے ہوئے، کمیشن نے متعلقہ وزارتوں اور محکموں کو بھی ہدایت کی کہ وہ ٹھوس نتائج کو حتمی شکل دینے کے لیے تجارت اور سرمایہ کاری کے میدانوں میں اہم شعبوں پر توجہ دیں۔ ۔
اقتصادی محاذ پر، توجہ کے تمام شعبوں میں تعاون کو وسعت دینے کے ساتھ خاطر خواہ پیش رفت ہوئی ہے۔ ہندوستان اور بیلاروس نے دواسازی، مالیاتی خدمات، سائنس اورٹیکنالوجی، بھاری صنعتوں، ثقافت، سیاحت اور تعلیم جیسے اہم شعبوں پر زور دیتے ہوئے اپنے تعاون کو مزید وسعت دینے کی اپنی مضبوط خواہش کا اعادہ کیا۔
دونوں وزراء نے اپنی متعلقہ کاروباری برادریوں کو ہدایت کی کہ وہ ان شعبوں میں باہمی طور پر فائدہ مند تعاون کو مزید فروغ دینے کے لیے ایک دوسرے کے ساتھ مصروف ہوں۔
دونوں فریقوں نے ہندوستان کی مختلف ریاستوں اور بیلاروس کے خطوں کے درمیان تعاون کو فروغ دینے پر اتفاق کیا، خاص طور پر توجہ کے میدانوں میں۔
ہندوستان اور بیلاروس 1991 سے اسٹرٹیجک شراکت دار ہیں۔ دونوں ممالک کئی شعبوں میں باہمی تعاون کرتے ہیں۔ یہ دورہ موجودہ تعلقات کاجائزہ لینے اوردونوں ممالک کےدرمیان تعاون کو مزید مستحکم کرنے کے طریقے اور ذرائع تلاش کرنے کا موقع تھا۔
۔ ۔ ۔ ۔ ۔ ۔ ۔ ۔ ۔
(ش ح۔ا ک۔ ج (
U-12411
(Visitor Counter : 62
جل شکتی وزارت
روایتی آبی ذخائر کا احیاء
نئی دہلی،29؍جولائی: یہ متعلقہ ریاستی حکومتوں کی ذمہ داری ہے کہ وہ اپنی اپنی ریاستوں میں آبی ذخائر کے احیاءاور اصلاحات سمیت ان کی کل تعدادشمار کرنے و ان کے تحفظ اور بندوبست اور دیکھ بھال کا کام کریں۔ حکومت ہند کے ذریعہ نافذ کی جا رہیں موجودہ اسکیموں کے ضابطوں کے مطابق کچھ معاملوں میں حکومت ہند کا کردار، تکنیکی امداد اور جزوی طور پر مالی مدد فراہم کرانے تک محدود ہے۔
جل شکتی کی وزارت ، آبی ذخائر کے سدھار، تجدید اور بحالی  اسکیم کے تحت ، جو کہ پردھان منتری کرشی سینچائی یوجنا۔ ہر کھیت کو پانی کا ایک جزء ہے، آبی ذخائر کے احیاء کے مقصد سے مرکزی امداد فراہم کرتی ہے۔اس اسکیم کا مقصد موجودہ آبی ذخائر کی حالت کو بہتر بناکر اور انہیں بحال کرکے آبپاشی کے ختم ہوچکے امکانات اور گنجائش کو پھر سے حاصل کر نا ہے۔
آبی ذخائر سے متعلق  اسکیم کے تحت، مختلف ریاستوں میں بحالی کے مقصد سے اندازاً1914.86 کروڑ روپے کی لاگت سے کل 2228 آبی ذخائر کی سمت XIIپلان پر عمل درآمد کیا جا رہا ہے۔مارچ 2021 تک اس اسکیم کے تحت ریاستوں کو 469.69کروڑ روپے کی مرکزی امداد جاری کی گئی ہے اور آر آر آر کی اس مدت کے دوران، 1549آبی ذخائر کا کام مکمل کر لیا گیا ہے۔ اب یہ متعلقہ ریاستی سرکاروں کی ذمہ داری ہے کہ وہ اپنی اپنی ریاستوں میں موجودہ آبی ذخائر کی تعداد معلوم کریں، ان کا تحفظ اور بندوبست سے متعلق کام کریں۔
البتہ یہ وزارت ، ریاستی سرکاروں کی شرکت کے ساتھ وقتاً فوقتاً آبپاشی کی چھوٹی اسکیموں کی تعداد شمار کرنے کا کام انجام دیتی ہے۔ اس کے تحت ملک میں بعض مخصوص آبی ذخائر سے متعلق معلومات بھی حاصل کی جاتی ہیں۔ بحوالہ سال 2013-14 آبپاشی کی چھوٹی اسکیموں کی تعداد کی اس پانچویں اور تازہ ترین شماری کے مطابق، ملک کے دیہی علاقوں میں 516303آبی ذخائر موجود ہیں جن کا استعمال چھوٹی آبپاشی کے لیے کیا جا رہا ہے۔ ان میں سے 53396 آبی ذخائر کو، پانی کی عدم دستیابی، ریت اکٹھا ہونے اور پانی کے کھارہ پن وغیرہ جیسی مختلف وجوہات کی بنا پر استعمال نہیں کیا جا رہا ہے۔
جل شکتی اور خوراک کی ڈبہ بندی کی صنعت کے وزیرمملکت جناب پرہلاد سنگھ پٹیل نے آج لوک سبھا میں ایک تحریری جواب میں یہ جانکاری فراہم کی ہے۔
نائب صدر جمہوریہ ہند کا سکریٹریٹ
نائب صدر جمہوریہ بین الاقوامی یوگا دن 2023میں مہمان خصوصی ہوں گے
نائب صد رجمہوریہ مدھیہ پردیش کے جبل پور میں اجتماعی یوگا مظاہرے کی قیادت کریں گے
نائب صدر جمہوریہ دورے کے دوران نرمدا جی کی آرتی میں شامل ہوں گے
ہندوستان کے نائب صدر جمہوریہ جناب جگدیپ دھن کھڑ 21جون 2023 کو جبل پور میں بین الاقوامی یوگا دن  تقریب میں مہمان خصوصی ہوں گے۔وہ تقریب کو خطاب کریں گے اور بعد میں تقریب کی جگہ پر اجتماعی یوگا مظاہرے کی قیادت کریں گے۔آئی ڈی وائی 2023 کا مثالی جملہ ’’وسودھیو کٹمبم کے لئے یوگا ‘‘ہے۔
قابل ذکر ہے کہ اقوام متحدہ کے ذریعے 2014میں ایک تجویز کے توسط سے 21جون کو بین الاقوامی یوگا دن کے طور پر منظوری دیئے ہوئے 9سال ہوچکے ہیں۔ آئی ڈی وائی 2023 کی عالمی تقریب کی قیادت ریاست ہائے متحدہ نیویارک میں واقع اقوام متحدہ کے صدر دفتر میں وزیر اعظم نریندر مودی کریں گے۔آئی ڈی وائی 2023کی قومی تقریب کی قیادت ہندوستان کے نائب صدر جمہوریہ جناب جگدیپ دھن کھڑ کریں گے۔
جناب دھن کھڑ 20جون کو جبل پور پہنچیں گے، جہاں وہ محترمہ سودیش دھن کھڑ کے ساتھ پوجا ارچنا کریں گے اور گواری گھاٹ پر نرمدا جی کی آرتی میں شامل ہوں گے۔
آئی ڈی وئی 2023 کی اس تقریب میں مدھیہ پردیش کے عزت مآب گورنر جناب منگو بھائی پٹیل، مدھیہ پردیش کے وزیر اعلیٰ جناب شیو راج سنگھ چوہان، آیوش ، بندرگاہ، جہاز رانی اور آبی شاہراہ کے مرکزی وزیر جناب سربانند سونووال اوردیگر معزز شخصیات کے شامل ہونے کی امید ہے۔
وزارت دفاع
اے این۔ 32: جسد خاکی ہوائی جہاز کے ذریعہ جورہاٹ پہنچائے گئے
نئی دلّی، 20 جون/ ایک اے این - 32 ایئر کرافٹ طیارہ ، جس نے 03 جون، 2019 کو آسام کے جور ہاٹ ایئر فورس اسٹیشن سے اڑان بھری تھی، اپنے 13 ہوائی جانبازوں کے ساتھ لا پتہ ہو گیا تھا۔ 11 جون، 2019 کو لا پتہ اے این۔ 32 طیارے کا ملبہ اروناچل پردیش کی ایک پہاڑی کے ڈھلان پر پایا گیا اور اس حادثے میں کوئی ہوائی جانباز زندہ نہیں بچا۔ ان تمام بہادر ہوائی جانبازوں کے جسد خاکی بر آمد کر لئے گئے ہیں اور ایئر فورس اسٹیشن، جورہاٹ کو بھیج دیئے گئے ہیں۔ اس کے بعد یہ جسد خاکی ان کے آبائی شہروں کو روانہ کر دیئے جائیں گے، جہاں ان کی آخری رسومات سروس کے رسم و رواج کے مطابق ادا کی جائیں گی۔ بھارتی فضائیہ ان سو گوار کنبوں اور ان کے تمام نزدیکی پسماندگان کے ساتھ کھڑی ہے، جنہوں نے فرائض کی انجام دہی کے دوران اپنی قیمتی جانیں گنوائی ہیں،۔ بھارتی فضائیہ تلاشی اور بچاؤ آپریشنوں کے دوران غیر معمولی مدد اور حمایت کے لئے بھارتی فوج، بھارتی بحریہ، این ٹی آر او، ریاستی انتظامیہ اورعوام الناس کی شکر گزار ہے۔
۔۔۔۔۔۔
U. 2535
(Visitor Counter : 27
جل شکتی وزارت
جل جیون مشن :اسکولوں اور آنگن واڑی مرکزوں میں پائپ کے ذریعے پینے کا پانی فراہم کرنے کی خصوصی مہم میں 31 مارچ 2021 تک توسیع کی گئی
نئی دہلی،20 فروری،2021 /
جل جیون مشن کے تحت اسکولوں اور آنگن واڑی مرکزوں اور آشرم شالاؤں میں نل کے پانی کے کنکشن فراہم کرنے کے لیے جل شکتی کی وزارت کی 100 روزہ خصوصی مہم پر ریاستوں اور مرکز کے زیر انتظام علاقوں کی طرف سے بہت اچھا رد عمل ظاہر کیا گیا ہے۔ ان میں سے بہت سی ریاستوں نے سبھی اسکولوں اور آنگن واڑی مرکزوں میں 100 فیصد سپلائی کی اطلاع دی ہے۔ کچھ ریاستوں اور مرکز کے زیر انتظام علاقوں نے بتایا ہے کہ انہیں اس کام کو پورا کرنے کے لیے مزید وقت درکار ہے اور اس اعلیٰ درجے کے مشن کے لیے لگاتار کوششیں کی جا رہی ہیں۔ اچھے رد عمل اور کوششیں جاری رکھنے کی ضرورت پر غور کرتے ہوئے جل شکتی کی وزارت نے اس مہم میں 31 مارچ 2021 تک توسیع کر دی ہے۔
100 دن کی مدت کے دوران آندھرا پردیش، ہماچل پردیش، گوا، ہریانہ، تمل ناڈو اور تلنگانہ جیسی ریاستوں نے سبھی اسکولوں اور آنگن واڑی مرکزوں میں نل کے پانی کی سہولت کی اطلاع دی ہے اور پنجاب نے سبھی اسکولوں میں پائپ کے ذریعے پانی کی سپلائی کی سہولت کی اطلاع دی ہے۔ اس مہم کے تحت آنگن واڑی مرکزوں ، اسکولوں اور آشرم شالاؤں میں پائپ کے ذریعے پینے کے پانی کی سپلائی کی سہولت فراہم کرنے کے لیے مربوط کوششیں کی جا رہی ہیں۔ ابھی تک گندے پانی کو صاف کرنے کے 1.82 لاکھ ڈھانچے ، بارش کے پانی کی ہارویسٹنگ کے 1.42لاکھ ڈھانچے اسکولوں اور آنگن واڑی مرکزوں میں تعمیر کیے گئے ہیں۔ مجموعی طور پر ابھی تک 5.21 لاکھ اسکولوں اور 4.71 لاکھ آنگن واڑی مرکزوں میں پائپ کے ذریعے پینے کے پانی مہیا کرایا گیا ہے۔ مزید یہ کہ ان اسکولوں اور آنگن واڑی مرکزوں میں تقریباً 8.24 لاکھ جگہوں کو جیو – ٹیگ کیا گیا ہے۔
وزیراعظم نریندر مودی نے 2 اکتوبر ، 2020 کو گاندھی جینتی کے موقعے پر اس 100 روزہ مہم کا آغاز کیا تھا جس کا مقصد ملک بھر کے اسکولوں ، آشرم شالاؤں اور آنگن واڑی مرکزوں میں پائپ کے ذریعے محفوظ پانی کی سپلائی کو یقینی بنانا ہے۔ انہوں نے ریاستوں سے بھی اپیل کی ہے کہ وہ ان سرکاری اداروں میں پینے کے لیے ،مِڈ ڈے میل پکانے کے لیے ، ہاتھ دھونے کے لیے اور بیت الخلاء میں استعمال کے لیے ، پائپ کے ذریعے پینے کے پانی کی سپلائی کو یقینی بنائیں۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U –1785
(Visitor Counter : 122
سماجی انصاف اور تفویض اختیارات کی وزارت
این سی سی کیڈٹس اورنوجوانوں نے ملک بھر کے تمام این سی سی اسٹیٹ ڈائریکٹرز کے ساتھ لائیو اسٹریمنگ کے ذریعہ پروگرام میں شرکت کی
وزیر دفاع جناب راج ناتھ سنگھ اور سماجی انصاف اور تفویض اختیارات کےمرکزی وزیر ڈاکٹر وریندر کمار نے تبادلہ خیال سے متعلق پروگرام کی مشترکہ صدارت کی
منشیات کے خطرناک اثرات کو مدنظر رکھتے ہوئے،سماجی انصاف اور تفویض اختیارات کی وزارت نے آج نئی دہلی کے ڈاکٹر امبیڈکر انٹرنیشنل سینٹر  میں این سی سی کیڈڈس کےساتھ تبادلہ خیال اور منشیات کے استعمال کے خلاف عوامی عہد کا اہتمام کیا
منشیات کی لعنت کے خطرناک مضمرات کے پیغام کو نوجوانوں تک پہنچانے کی فوری ضرورت اور نوجوانوں میں این سی سی کے زیادہ اثر و رسوخ کو تسلیم کرتے ہوئے ، سماجی انصاف اور تفویض اختیارات کی وزارت نے آج نئی دہلی کے ڈاکٹر امبیڈکر انٹرنیشنل سینٹر  میں این سی سی کیڈڈس کےساتھ تبادلہ خیال اور منشیات کے استعمال کے خلاف عوامی عہد کا اہتمام کیا ۔
وزیر دفاع جناب راج ناتھ سنگھ اور سماجی انصاف اورتفویض اختیارات کے مرکزی وزیر ڈاکٹر وریندر کمار نے مشترکہ طور پر تبادلہ خیال سے متعلق اس پروگرام کی صدارت کی۔این سی سی کے کئی ریاستوں کے ڈائریکٹروں نے لائیو سٹریمنگ کے ذریعے اس پروگرام میں حصہ لیا۔
وزیر دفاع جناب راج ناتھ سنگھ نے کہا کہ این سی سی کیڈٹس کی فعال شمولیت سے توقع ہےکہ سماجی انصاف اور تفویض اخیتارات کا محکمہ اس مہم کو نئی بلندیوں تک لے جائےگا اور نشہ مکت بھارت کےنشانے کو حاصل کرےگا۔
سماجی انصاف اور تفویض اختیارات کے مرکزی وزیر ڈاکٹر وریندر کمار نے کہا کہ منشیات کی لت معاشرے اور خاندان کے لیے ایک بڑا مسئلہ ہے۔ سماجی تنظیموں کے ساتھ ساتھ این سی سی کیڈٹس کے ساتھ تعلیمی اداروں کو لوگوں کو اس کے برے نتائج سے آگاہ کرنے کی ضرورت ہے۔
ریاستوں کی سماجی بہبود کے محکموں کے پرنسپل سکریٹریز، ڈاکٹر امبیڈکر چیئر تعلیمی اداروں اور تعلیمی اداروں کے طلباء نے آن لائن تقریب میں شرکت کی۔ تمام ضلع کلکٹروں سے کہا گیا ہے کہ وہ اپنے اپنے اضلاع میں این سی سی کیڈٹس اور نوجوانوں کے ساتھ شرکت میں سہولت فراہم کریں اور انٹرایکشن اور عہد لینے کی تقریب کی نگرانی کریں۔ اس تقریب میں ملک بھر کے ہزاروں این سی سی کیڈٹس اور نوجوانوں نے شرکت کی۔
سماجی انصاف اور تفویض اختیارات کا محکمہ منشیات کی مانگ میں کمی کے لیے حکومت ہند کا ایک نوڈل محکمہ ہے۔ نوجوانوں، بچوں اور کمیونٹی میں بیداری پیدا کرنے ہندوستان کےلیے حکومت ہند نے 15 اگست 2020 کو 272 نشان زد اضلاع میں نشا مکت بھارت ابھیان  کا آغاز کیا ہے۔ اب تک 8 کروڑ سے زیادہ لوگ بشمول 3 کروڑ نوجوان، 2 کروڑ خواتین اور 1.59 لاکھ تعلیمی ادارے این ایم بی اے کا حصہ بن چکے ہیں۔
ش ح۔ ف ا ۔ ج
UNO-10197
(Visitor Counter : 71
وزارت دفاع
جنوبی بحری کمان کے ذریعہ طبی انخلاء
نئی دہلی ،5 اگست : جنوبی بحری کمان  نے 5اگست کو کوچی سے کافی فاصلے پرواقع ایک مرچنٹ بحری جہاز ہیلی کاپٹر کا استعمال کرکے ایک طبی انخلاء انجام دیا۔
5اگست ،2020کو صبح 10:30کو قریب ایس این سی سے یہ اطلاع موصول ہوئی کہ مرچنٹ بحری جہاز ایم وی وشوپریرنا کے کیپٹن جو امرتسر کے باشندے ہیں اورجن کا نام راج سنگھ سندھو ہے ، وہ زخمی ہوگئے ہیں ۔ کیپٹن کے بارے میں اطلاع ملی تھی کہ انھیں ٹانگ میں شدید چوٹ لگی ہے اور اس لحاظ سے انھیں کوچی سے دورفوری طورپر راحت بہم پہنچائے جانے کی ضرورت ہے ۔ آئی این ایس گروڈہ سے زخمی شخص کے انخلاء کی شارٹ نوٹس  کے تحت ایک سی کنگ ہیلی کاپٹرروانہ کیاگیا۔ سمندرکے تموج کی وجہ سے بحری جہاز شدت سے جھٹکے لے رہاتھا تاہم ہیلی کاپٹر کے پائلٹوں نے زبردست ہنرمندی اورپیشہ ورانہ مہارت کا مظاہرہ کرتے ہوئے کامیابی کے ساتھ برعکس موسمی حالات کا سامناکیااور مریض کے محفوظ انخلاء کو ممکن بنایا۔
زخمی شخص کو آئی این ایس گروڈہ پوسٹ انخلاء تک لایاگیا ۔ جہاں سے انھیں کووڈ ۔ 19 سے متعلق تمام تر اصول وضوابط پرعمل کرتے ہوئے مزید طبی امداد کے لئے میڈیکل ٹرسٹ کو روانہ کردیاگیا۔
بندرگاہوں، جہاز رانی اور آبی راستوں کی وزارت
جناب شانتنو ٹھاکر نے ایم وی۔آئی ٹی ٹی ایل آئی او این  کو شیاما پرساد مکھرجی بندرگاہ، کولکتہ سے میانمار کی ریاست رخائن میں سیٹوے بندرگاہ کے آغاز کے لیے افتتاحی شپمنٹ کے طور پر روانہ کیا
جہاز رانی اور آبی گزرگاہوں کے وزیر مملکت جناب شانتنو ٹھاکر نے آج منعقدہ ایک تقریب میں میانمار کی ریاست رخائن میں سیٹوے بندرگاہ کو شروع کرنے کے لیے شیاما پرساد مکھرجی بندرگاہ، کولکتہ سے ایم وی۔آئی ٹی ٹی ایل آئی او این  کو جھنڈی دکھا کر روانہ کیا۔
یہ بندرگاہ کالادن ملٹی ماڈل ٹرانزٹ ٹرانسپورٹ پروجیکٹ کے حصے کے طور پر حکومت ہند کی گرانٹ کی مدد سے بنائی گئی ہے۔ ان لینڈ واٹر ویز اتھارٹی آف انڈیا نے بندرگاہ کے نفاذ اور اندرون ملک آبی گزرگاہوں سے متعلق کاموں کی تکمیل کے لیے پروجیکٹ ڈیولپمنٹ کنسلٹنٹ کے طور پر اس اسائنمنٹ کو کامیابی کے ساتھ انجام دیا ہے۔
ایم وی۔آئی ٹی ٹی ایل آئی او این  ایک ہزار میٹرک ٹن سیمنٹ سے بھرے 20،000 تھیلوں کو لے کر 9، مئی 2023 کو سیٹوے بندرگاہ پہنچے گا۔
اس موقع پر خطاب کرتے ہوئے جناب شانتنو ٹھاکر نے کہا، 'کالادن پروجیکٹ ہندوستان اور میانمار کے درمیان تعاون اور وعدوں کی زندہ مثال ہے۔سیٹوےبندرگاہ کے کام کا آغاز Sittwe کے میانمار کے لیے ایک سمندری مرکز بننے اور علاقائی رابطے کو بڑھانے کے لیے ایک نئی راہ ہموار کرے گا۔ یہ اسٹریٹجک اور اہم راستہ میانمار اور ہماری شمال مشرقی ریاستوں اور جنوبی ایشیائی ممالک کے ساتھ تجارت، کامرس اور اقتصادی تعلقات کو مزید فروغ دے گا۔ '
یہ بندرگاہ میانمار خصوصاً ریاست رخائن سے تجارت اور ٹرانزٹ کے نئے مواقع کھولے گی اور دونوں ممالک اور وسیع تر خطے کے درمیان تجارت اور کاروبار کو مزید فروغ دے گی۔
سیٹوے پورٹ کو ہندوستان اور میانمار کے درمیان ایک فریم ورک معاہدے کے تحت تیار کیا گیا ہے جس کے تحت میانمار میںSittweسیٹوے بندرگاہ کو ہندوستان کی ریاست میزورم سے ملانے والی کالادن ندی پر ملٹی موڈل ٹرانزٹ ٹرانسپورٹ سہولت کی تعمیر اور آپریشن کے لئے کیا گیا ہے۔ یہبندرگاہ میانمار کے پیلیٹوا سے اندرون ملک آبی گزرگاہ کے ذریعے اور پیلیٹوا سے میزورم کے زورینپوئی تک سڑک کے ایک حصے کے ذریعے جڑتی ہے۔ مکمل طور پر کام کرنے کے بعد، کے ایم ٹی ٹی پی ہندوستان کے مشرقی ساحل سے شمال مشرقی ریاستوں کو سیٹوےSittwe بندرگاہ کے ذریعے متبادل کنیکٹیویٹی فراہم کرے گی۔
اس افتتاحی تقریب کے دوران، کولکتہ میں جمہوریہیونین آف میانمار کے قونصل جنرل، جناب ٹن مو قونصل جنرل، جناب سنجے بندھوپادھیائے، چیئرمین، ان لینڈ واٹر ویز اتھارٹی آف انڈیا، شری پی ایل ہرانادھ، چیئرمین شیاما پرساد مکھرجی پورٹ، کولکتہ، محترمہ سمیتا پنت، جوائنٹ سکریٹری  وزارت خارجہ، جناب ستیش سیون جوائنٹ سکریٹری  وزارت۔ خارجی امور، جناب سمرت راہی ڈپٹی چیئرمین ، سیاما پرساد مکھرجی پورٹ، کولکتہ، جناب اے کے مشرا ڈپٹی چیئرمین ، سیاما پرساد مکھرجی پورٹ، کولکتہ اور دیگر معززین بھی موجود تھے۔
ش ح۔ ش ت۔ج
Uno-4820
(Visitor Counter : 56
صحت اور خاندانی بہبود کی وزارت
بھارت میں کووڈ-19 ٹیکہ کاری کی مجموعی تعداد141 کروڑسے تجاوزکرگئی
گذشتہ 24 گھنٹوں میں 66 لاکھ سے زیادہ ٹیکے لگائے گئے
سردست شفایابی کی شرح 98.40 فیصد ہے جو مارچ 2020 سے سب سے اونچی شرح ہے
گذشتہ 24 گھنٹوں میں 7,189 نئے معاملے درج ہوئے ہیں
بھارت میں سردست زیر علاج مریضوں کی تعداد  ہے ،یہ 579 دنوں میں سب سے کم ہیں
متاثرہ پائے جانے والے مریضوں کی ہفتہ واری شرح  ہے، جو پچھلے41دنوں میں ایک فیصد سے کم ہے
نئی دلّی ،25دسمبر، 2021/
گذشتہ 24 گھنٹوں کے دوران 66,09,113 ٹیکے لگائے جانے کے ساتھ ہی ،آج صبح 7 بجے تک موصولہ عبوری رپورٹ کے مطابق بھارت میں کووڈ-19ٹیکہ کاری کی مجموعی تعداد 141 کروڑ  تک پہنچ گئی ہے۔ اس کامیابی کو حاصل کرنے کے لئے ملک بھر میں 1,49,64,300 سیشنز کا انعقاد کیا گیا۔
آج صبح 7 بجے تک حاصل عبوری رپورٹ درج ذیل کے مطابق ہے:
|
|
طبی کارکنان
|
|
پہلی خوراک
|
|
1,03,86,851
|
|
دوسری خوراک
|
|
96,75,320
|
|
صف اوّل کے کارکنان
|
|
پہلی خوراک
|
|
1,83,84,748
|
|
دوسری خوراک
|
|
1,68,24,869
|
|
18 تا 44 سال کی عمر کے افراد
|
|
پہلی خوراک
|
|
49,24,32,222
|
|
دوسری خوراک
|
|
31,18,78,657
|
|
45 تا 59 سال کی عمر کے افراد
|
|
پہلی خوراک
|
|
19,28,71,451
|
|
دوسری خوراک
|
|
14,50,15,710
|
|
60 سال سے زیادہ عمر کے افراد
|
|
پہلی خوراک
|
|
12,04,64,476
|
|
دوسری خوراک
|
|
9,21,92,100
|
|
مجموعی تعداد
|
|
1,41,01,26,404
پچھلے 24 گھنٹے میں 7,286 مریض روبہ صحت ہوئے ہیں۔ اس کے ساتھ ہی شفایاب ہونے والوں کی مجموعی تعداد بڑھ کر  3,42,23,263 ہوگئی ہے۔
جس کے نتیجے میں، بھارت میں صحت یابی کی شرح 98.40 فیصد ہوگئی ہے۔
مرکز اور ریاستوں نیز مرکز کے زیر انتظام علاقوں کے ذریعے پائیدار اور مشترکہ کوششوں کے نتیجے میں،مسلسل 58دنوں سے یومیہ نئے کیس درج ہونے کا رجحان 15,000سے بھی کم ہے۔
گزشتہ 24 گھنٹے کے دورا ن 7,189 نئے معاملات درج ہوئے ہیں۔
سردست زیر علاج مریضوں کی تعداد77,032 ہے، جو 579 دنوں میں سب سے کم ہے ۔ زیر علاج مریضوں کی تعداد ملک بھرکے مجموعی متاثرہ معاملوں کا 0.22 فیصد ہیں، اور یہ مارچ 2020 کے بعد سے سب سے کم ہے۔
ملک بھر میں جانچ کی صلاحیت میں خاطر خواہ اضافہ درج ہورہاہے۔گذشتہ 24 گھنٹے میں مجموعی طور پر 11,12,195 نمونوں کی جانچ کی گئی ۔ بھارت میں اب تک مجموعی طور پر تقریباً 67.10 کروڑ  نمونوں کی جانچ کی جاچکی ہے۔
اب جب کہ ملک بھر میں طبی جانچ کی صلاحیت میں اضافہ کیا جا چکا ہے، جانچ کے بعدمتاثرپائے جانےوالےافراد کی ہفتہ وار شرح سردست 0.60 فیصد ہوگئی ہے،جو گذشتہ41دنوں سےایک فیصد سے بھی کم رہ گئی ہے۔اسی طرح ایک دن میں جانچ کے بعد متاثر پائےجانے والے افراد کی شرح فی الحال 0.65فیصد ہے۔ یومیہ متاثرہ افراد کی شرح پچھلے 82 دنوں سے2فیصد سے بھی نیچے آگئی ہے اورلگاتار 117 دنوں سے یہ شرح 3 فیصد سے نیچے درج ہورہی ہے۔
بجلی کی وزارت
حکومت نے پی ایف سی کو ‘‘مہارتن’’ کا درجہ دیا
بجلی اور نئی قابل تجدید توانائی کے مرکزی وزیر جناب آر کے سنگھ ، بجلی کے سکریٹری جناب آلوک کمار پی ایف سی کے سی ایم ڈی ، جناب آر ایس ڈھلن اور سینئر ایم او ی
اور پی ایف سی کے افسران کی موجودگی میں حکومت ہند کی طرف سے پپی ایف سی کو مہارتن کا درجہ دیئے جانے پر مبارک باد دیتے ہوئے۔
حکومت ہند نے سرکاری ملکیت والی پاور فائنانس کارپوریشن لمیٹڈ پی ایف سی کو مہارتن کا درجہ دیا ہے۔ جس سے پی ایف سی کو کام کاج سے متعلق اور مزید مالی خود مختاری حاصل ہو گئی ہے۔ خزانے کی وزارت کے تحت سرکاری صنعتوں کے محکمے نے اس سلسلے میں آج ایک حکم جاری کیا۔ پی ایف سی کو 1986 میں کارپوریٹ کا درجہ دیا گیا تھا ، اور وہ آج بنیادی ڈھانچے کی سب سے بڑی مالی کمپنی ہے اور خاص طور پر بجلی کی وزارت کے انتظامی کنٹرول کے تحت بجلی کے شعبے کو خصوصی طور پر وقف ہے۔
بجلی اور نئی و قابل تجدید توانائی کے مرکزی وزیر جناب آر کے سنگھ نے پی ایف سی کو مبارکباد دی ہے اور کہا ہے کہ اسے مہارتن کا درجہ دیا جانا بھارت کے بجلی کے شعبے کی مجموعی ترقی میں پی ایف سی کے اہم رول پر حکومت ہند کے اعتماد کی عکاسی ہے اور اس کی عمدہ کارکردگی کی توثیق ہے۔ اس نئی تسلیم شدگی سے پی ایف سی ، بجلی کے شعبے کے لیے مقابلہ جاتی طور پر رقوم کی پیش کش کی اہل ہوگی جو ہمہ وقت بجلی کو کم خرچ اور قابل انحصار طریقے سے دستیاب کرانے میں ایک اہم رول ادا کرے گی۔ ان مزید اختیارات سے جو اسے مہارتن کا درجہ دیئے جانے پر حاصل ہوئے ہیں پی ایف سی کی بنیادی ڈھانچے کے مستقبل کے قومی کاموں ، 2030 تک 40 فیصد گرین توانائی کے قومی عزم اور ایک نئی ترمیم شدہ تقسیم کی شعبہ جاتی اسکیم پر مؤثر نظر رکھے جانے اور عمل درآمد کے تحت رقوم فراہم کرنے کے حکومت کے ایجنڈے کو آگے بڑھانے میں پی ایف سی کو مدد ملے گی۔ وزیر موصوف نے کہا کہ اس ایجنڈے کے لیے تین لاکھ کروڑ روپے سے زیادہ کا خرچ مقرر کیا گیا ہے۔
پی ایف سی کو مہارتن کا درجہ دیئے جانے سے پی ایف سی بورڈ کو مالی فیصلے کرنے میں مزید اختیارات حاصل ہو جائیں گے ۔ کسی مہارتن کا بورڈ سی پی ایس ای مالی مشترکہ پروجیکٹوں کو شروع کرنے میں اکویٹی کا سرمایہ لگا سکتا ہے اور پوری ملکیت والی ذیلی ایجنسیوں کے لیے اکیویٹی پر مبنی سرمایہ لگا سکتا ہے اور بھارت میں اور بیرون ملک انضمام اور قبضے میں لینے کا کام کر سکتا ہے کسی ایسی متعلقہ سی پی ایس ای کی مالیت کی 15 فیصد حد تک ہے، جو 5000 کروڑ روپے تک محدود ہے۔
پی ایف سی کے سی ایم ڈی ، جناب آر ایس ڈھلون نے کہا کہ پی ایف سی نے پچھلے تین برسوں کے دوران غیرمعمولی مالی کارکردگی کی بنیاد پر مہارتن کا درجہ حاصل کیا ہے۔ کووڈ کے باوجود پی ایف سی میں ابھی تک کی سب سے زیادہ سالانہ منظوریاں حاصل کی ہیں اور بجلی کے شعبے کو 1.66 لاکھ کروڑ روپے مالیت کے، مالی سال 21-2020 کے دوران 88300 کروڑ روپے اور مالی سال 21-2020 میں 8444 کروڑ روپے کا اب تک کا سب سے زیادہ منافع ہوا ہے۔ پی ایف سی میں بجلی کے شعبے میں نقد رقم کے بحران سے نمٹنے کے لیے نقد رقم ڈالنے کی اسکیم  کے تحت ڈسکوم میں رقم لگا کر کووڈ کے دوران اہم رول ادا کیا ہے۔ مہارتن کے ان مزید اختیارات کے ساتھ ہی پی ایف سی اپنے کاروبار میں مزید تیزی لاکر اپنے کام کاج میں تنوع لے کر آئے گی ۔ ہم کارپوریشن کے ملازمین اور ماضی کے مینجمنٹ کے بے حد شکر گزار ہیں کہ انہوں نے اس عظیم کارنامے کو ممکن بنانے میں مسلسل مدد کی ، تعاون کیا اور وزارت توانائی کا تہہ دل سے شکریہ ادا کیا جن کے تعاون کے بغیر یہ پہچان ممکن نہیں تھی۔
--
ش ح ۔ اس۔ ت ح ۔
U –10003
(Visitor Counter : 144
پارلیمانی امور کی وزارت
بھارت میں پہلی مرتبہ ایک لاکھ سے زیادہ طلبا نے ایک ورکشاپ میں کیریئر کاؤنسلنگ حاصل کی
مرکزی وزیر مملکت ارجن رام میگھوال نے کیریئر کاؤنسلنگ ورکشاپ پرامرش 2022 کا آغاز کیا
ثقافت اور پارلیمانی امور کے مرکزی وزیر مملکت جناب ارجن رام میگھوال نے کل بیکانیر ضلع خطے کے طلبا کے لئے کیئر یر کاؤنسلنگ ورکشاپ پرامرش2022 کا آغاز کیا۔اس ورکشاپ میں بیکانیر ضلع خصوصاً دیہی علاقے کے ہزاروں اسکولوں کے ایک لاکھ سے زیادہ طلبا نے شرکت کی۔
یہ ورکشاپ نیشنل انسٹی ٹیوٹ آف کیریئر سروسز  کے تعاون سے منعقد کیا گیا تھا۔جو محنت اور روزگار اور تعلیمی اسٹارٹ اپ ایجو مائل اسٹون کی وزارت کے تحت آتا ہے ۔راجستھان کے تعلیم کے ڈائیریکٹوریٹ نے بھی اس ورکشاپ کے لئے اپنا تعاون دیا اور اس کے لئے راہ ہموار کی۔
ورکشاپ میں خاص طور سے دیہی علاقوں کے ایک لاکھ سے زیادہ طلبا نے شرکت کی ۔مرکزی وزیر مملکت جناب ارجن رام میگھوال نے کہا کہ وزیر اعظم جناب نریندر مودی کی زبردست قیادت میں مرکزی حکومت نے ملک کی تعمیر کے عمل میں نوجوانوں کی مکمل صلاحیت کو استعمال کرنے کے لئے مختلف اقدامات کئے ہیں۔
ملک آزادی کے 75 سال کے موقع پر آزادی کا امرت مہوتسو منارہا ہے ۔یہ ہماری ترقی کی جھلک پیش کرنے کے لئے ایک اہم لمحہ ہے اور 2047 تک آئندہ امرت کال کے عزم کو پورا کرے گاجب ہم اپنی آزادی کی صد سالہ تقریب منائیں گے۔
وزیر موصوف نے مزید کہا کہ نئے بھارت کی تعمیر کے لئے نوجوانوں کا رول جاری تکنیکی تبدیلیاں ڈیجیٹل تبدیلی نے طلبا کے لئے سیکھنے کے طور طریقوں کو بدلنے کی راہ ہموار کی ہے۔موجودہ چوتھے صنعتی انقلاب کے دور نے اس سیکٹر میں کیرئر کے مواقع کے لئے نئی سمتیں پیدا کی ہیں۔ اسٹارٹ اپ ایکو سسٹم کا ابھرتا ہوا رجحان یونیکونس کی تعداد بڑھا رہا ہے جو کہ ایک مثبت علامت ہے اور نوجوان نسل کی ذہانت کا ثبوت ہے۔ منتظمین کی کوششوں کی تعریف کرتے ہوئے انہوں نے کہا کہ پرامرش جیسی کیر ئر ورکشاپ طلبا کو زیادہ معلوماتی فیصلے کرنے میں مدد دےگی۔
دور دراز کے علاقوں کےپرائیویٹ اور سرکاری اسکولوں کے طلبا نے ان ڈومین ماہرین سے رہنمائی حاصل کرنے کی گزارش کی جن کا تعلق کاروبار ،پالیسی منصوبہ بندی ، صنعتی انجمنوں،آرٹ ،ثقافت ،میڈیا ،میڈیکل آرکے ٹیکچر ،بایو ٹیکنالوجی اور مالیات کے علاوہ مارکیٹنگ سیکٹروں سے ہے۔ بیلجیئم کے جیمنی کارپوریشن کے چیئر مین جناب سریندرا پٹواری ،سلبھ انٹرنیشنل کی بانی بندیشوری پاٹھک،ہسٹن سے اسٹار پرموشن کے سی ای او راجیندر سنگھ پہل ،ڈی پی آئی آئی ٹی شریاس بوتھرا کے جے ایس راجیندر رتانو ،ناری شکتی ایوارڈ یافتہ روما دیوی وغیرہ نے بھی خصوصی مہمان کے طور پر ورکشاپ میں شرکت کی اور طلبا کو اپنے تحریک دینے والے خیالات کے لئے متحرک کیا۔
اس بڑے کیر ئیر کاؤنسلنگ ورکشاپ سے قبل تمام پروجیکٹ کے بامقصد عمل آوری کے لئے بیکانیر کے تمام اسکولوں میں تقریباً ایک ہزار اساتذہ کو کیر یئر امبیسڈر  کے طور پر تربیت دی گئی۔پرامرش 2022ورکشاپ کا مقصد ان کوششوں کو توسیع دینا ہےجس سے کہ صنعتی اکیڈمیا کے فاصلے کم ہوسکیں اور طلبا کو دستیاب مختلف انتخاب کے بارے میں معلومات فراہم کی جاسکے۔جاری ورکشاپ طلبا کے لئے کیر ئیر ورکشاپ اور ٹیچرس تربیت تک محدود نہیں ہے بلکہ یہ اس لئے بھی تجویز کیا گیا ہے تاکہ سبھی طلبا کو ایک آف لائن اور آن لائن کیر ئیر اسسمنٹ اور ایجو مائل اسٹون ڈیجیٹل لائبریری کی خدمات حاصل ہوسکے گی۔
وزارت خزانہ
انتہائی جانچ پڑتال کی وجہ سے پیدا شدہ ٹیکس دہندگان کی شکایات سے نمٹنے کے لئے مقامی کمیٹیوں کی تشکیل اور ان کے کام کاج سے متعلق نظر ثانی شدہ ہدایات جاری
سی بی ڈی ٹی کی پالیسی اور ٹیکس دہندگان کو بہتر خدمات فراہم کرنے اور ٹیکس دہندگان کی شکایات کو کم کرنے کے عزم کے ساتھ سی بی ڈی ٹی نے مقامی کمیٹیوں کی تشکیل اور کام کاج کے لئے نظر ثانی شدہ ہدایات جاری کی ہیں تاکہ انتہائی جانچ پڑتال سے پیدا ہونے والی ٹیکس دہندگان کی شکایات سے نمٹا جا سکے۔ نظر ثانی شدہ ہدایات فائل نمبر 225/101/2021-آئی ٹی اے-دوئم، مورخہ 23 اپریل 2022 کے ذریعے جاری کی گئی ہیں۔
اس ہدایت میں ایسے معاملات میں جہاں لوکل کمیٹی نے انتہائی جانچ پڑتال سے کام لیا ہو یا جہاں فطری انصاف کے اصولوں کی پابندی نہ کی گئی ہو، ذہن کا استعمال نہ کیا گیا ہو یا اسیسنگ آفیسر/اسسمنٹ یونٹ سے سنگین غفلت ہوئی، وہاں متعلقہ افسر کے خلاف مناسب انتظامی کارروائی شروع کرنے کا بھی بندوبست کیا گیا ہے۔
نظر ثانی شدہ ہدایات فائل نمبر 225/101/2021-آئی ٹی اے-دوئم، مورخہ 23 اپریل 2022 اس پتے پر دستیاب ہیں:
www.incometaxindia.gov.in https://incometaxindia.gov.in/Lists/Latest%20News/Attachments /518/Instrution-225-101-2021.pdf
وزیراعظم کا دفتر
وزیر اعظم نے وِشو کےموقع پر صحت و خوشحالی کی دعا کی
وزیر اعظم جناب نریندر مودی نے وِشو کے موقع پر ، خصوصاً دنیا بھر میں آباد ملیالی عوام کو نیک ترین خواہشات پیش کیں۔
وزیر اعظم نے ایک ٹوئیٹ میں کہا
’’وِشو کے خصوصی موقع پر ، خصوصاً دنیا بھر میں آباد ملیالی عوام کے لیے نیک ترین خواہشات۔ میں دعا کرتا ہوں کہ یہ سال سبھی کی زندگیوں کو ڈھیر ساری خوشیوں اور اچھی صحت سے معمور کردے۔‘‘